sagorsarker/bangla-wikipedia huggingface dataset:
বিদ্যুৎ সরবরাহ

বিদ্যুৎ বিতরণ হল বিদ্যুৎ সরবরাহের চূড়ান্ত পর্যায়; এটি সরবরাহ কেন্দ্র থেকে পৃথক গ্রাহকের কাছে বিদ্যুৎ বহন করে। বিতরণ কেন্দ্রটি সরবরাহ কেন্দ্রের সাথে সংযুক্ত এবং ট্রান্সফরমার ব্যবহার করে ট্রান্সমিশন ভোল্টেজকে কমিয়ে ২ কেভি থেকে ৩৫ কেভি'র মধ্যে রাখে। । প্রাথমিক বিদ্যুৎ বণ্টন লাইনগুলি গ্রাহকের আবাসনের কাছে অবস্থিত বণ্টন ট্রান্সফরমারে এই মাঝারি ভোল্টের শক্তি বহন করে আনে। বণ্টন ট্রান্সফরমারটি আরও ভোল্টেজ কমিয়ে আলো, শিল্প যন্ত্রপাতি বা পরিবারের যন্ত্রপাতিতে ব্যবহারের উপযোগী ভোল্টেজ তৈরী করে দেয়। প্রায়ই অনেক গ্রাহককে একটি ট্রান্সফরমার থেকে দ্বিতীয় বণ্টন লাইনের মাধ্যমে বিদ্যুৎ সরবরাহ করা হয়। বাণিজ্যিক এবং আবাসিক গ্রাহকদের পরিষেবা ড্রপসগুলির মাধ্যমে দ্বিতীয় বণ্টন লাইনগুলির সাথে সংযুক্ত করা হয়। যেসব গ্রাহকের অনেক বেশি বিদ্যুৎ প্রয়োজন তারা সরাসরি প্রাথমিক বিদ্যুৎ সরবরাহ স্তর বা সাব ট্রান্সমিশন স্তরের সঙ্গে সংযুক্ত হতে পারে।
প্রাথমিক বণ্টন ভোল্টেজগুলি ৪ কেভি থেকে ৩৫ কেভি ফেজ-থেকে-ফেজ (২.৪ কেভি থেকে ২০ কেভি ফেজ-থেকে-নিউট্রাল) পর্যন্ত বিস্তৃত হয়। কেবলমাত্র বড় গ্রাহকদের সরাসরি বণ্টন ভোল্টেজ থেকে বিদ্যুৎ সরবরাহ করা হয়; বেশিরভাগ ব্যবহারকারী গ্রাহক ট্রান্সফরমারের সাথে যুক্ত থাকে, যা বণ্টন ভোল্টেজকে "ব্যবহারোপযোগী ভোল্টেজ", "সরবরাহ ভোল্টেজ" বা "মেইন্স ভোল্টেজ" এ কমিয়ে দেয় আলো এবং অভ্যন্তরীণ ব্যবহারের জন্য।
সরবরাহ নেটওয়ার্ককে দুটি ভাগে ভাগ করা যায়, রেডিয়াল ও নেটওয়ার্ক। একটি রেডিয়াল সিস্টেম বৃক্ষের মত সাজানো, যেখানে প্রতিটি গ্রাহকের কাছে বিদ্যুৎ সরবরাহের জন্য একটি করে উৎস রয়েছে। একটি নেটওয়ার্ক সিস্টেমে অসংখ্য বিদ্যুৎ উৎস রয়েছে যারা সমান্তরাল ভাবে বিদ্যুৎ সরবরাহ করে। এর একাধিক উৎস আছে গ্রাহকের কাছে বিদ্যুৎ সরবরাহের জন্য। স্থানীয় বা স্পট নেটওয়ার্কগুলি ঘিঞ্জি লোডের জন্য ব্যবহৃত হয়। রেডিয়াল সিস্টেম সাধারণত গ্রামীণ বা শহরতলী এলাকায় ব্যবহৃত হয়।
রেডিয়াল সিস্টেম সাধারণত জরুরি সংযোগগুলিকে অন্তর্ভুক্ত করে যেখানে সমস্যা হলে, যেমন কোন ত্রুটি বা পরিকল্পিত রক্ষণাবেক্ষণ, সিস্টেমকে পুনরায় গঠন করা যায়। সাধারণত সুইচ চালু বা বন্ধ করে গ্রিড থেকে একটি নির্দিষ্ট অংশকে আলাদা করে এটি করা হয়।
দূরবর্তী ফীডারগুলিতে ভোল্টেজ ড্রপ (পাওয়ার ফ্যাক্টর বিকৃতি) সমস্যা হয়, যে জন্য ক্যাপাসিটার অথবা ভোল্টেজ নিয়ন্ত্রক ব্যবহার করতে হয় ।
গ্রামীণ বিদ্যুতায়ন ব্যবস্থাগুলি উচ্চতর বণ্টন ভোল্টেজ ব্যবহার করে থাকে কারণ বিদ্যুৎ লাইনকে অধিক দূরত্ব অতিক্রম করতে হয় (গ্রামীণ বিদ্যুতায়ন প্রশাসন দেখুন)। সাধারণত ৭.২, ১২.৪৭, ২৫, এবং ৩৪.৫ কেভি ভোল্টেজ বিদ্যুৎ সরবরাহ করা হয় যুক্তরাষ্ট্রে; ১১ কেভি এবং ৩৩ কেভি ভোল্টেজ যুক্তরাজ্য, অস্ট্রেলিয়া এবং নিউজিল্যান্ডে; এবং ১১ কেভি এবং ২২ কেভি ভোল্টেজ দক্ষিণ আফ্রিকা এবং চীনে। অন্যান্য ভোল্টেজগুলি মাঝে মাঝে ব্যবহৃত হয়।
গ্রামীণ বিদ্যুৎ সেবায় সাধারণত খুঁটি এবং তারের সংখ্যা কমানোর চেষ্টা করা হয়। এটি শহরের থেকে উচ্চতর ভোল্টেজ ব্যবহার করে, যার ফলে ইস্পাতের তার ব্যবহার করা যায়। শক্তিশালী ইস্পাতের তার ব্যবহার করে খুঁটির দূরত্ব বাড়িয়ে খরচ কমানো যায়। গ্রামীণ এলাকায় একটি খুঁটিতে লাগানো ট্রান্সফরমার শুধুমাত্র একটি গ্রাহককে বিদ্যুৎ পরিবেশন করতে পারে। নিউজিল্যান্ড, অস্ট্রেলিয়া, সাসকাচেওয়ান, কানাডা এবং দক্ষিণ আফ্রিকাতে, "সিঙ্গল-ওয়্যার আর্থ রিটার্ন সিস্টেম" (এসওআরইর) দূরবর্তী গ্রামাঞ্চলে বিদ্যুৎ সরবরাহে ব্যবহৃত হয়।
অ্যান্ডি সার্কিস

অ্যান্ড্রু ক্লেমেন্ট সার্কিস (জন্ম ২০ এপ্রিল ১৯৬৪) হলেন একজন ইংরেজ অভিনেতা এবং পরিচালক। তিনি সেরা পরিচিত তার "দ্য লর্ড অব দ্য রিংসের" তিনটি চলচ্চিত্র (২০০১-২০০৩) এবং "" (২০১২)-তে গোল্লাম, একই নামে ২০০৫-এর চলচ্চিত্রে কিং কং, "প্ল্যানেট অব দ্য এপসের" পুনরায় চালু করা ধারাবাহিকে (২০১১-১৭) কায়েসার, স্টিভেন স্পিলবার্গে "দ্য অ্যাডভেঞ্চার্স অব টিনটিন" (২০১১)-এর ক্যাপ্টেন হ্যাডক্‌ / স্যার ফ্রান্সিস হ্যাডক এবং প্রথম দুইটি স্টার ওয়ার্স ধারাবাহিকের ট্রিলজি চলচ্চিত্রে ("" (২০১৫) এবং "" (২০১৭) সুপ্রিম লিডার স্নোক হিসেবে কম্পিউটার-তৈরি চরিত্রের মতো মোশন ক্যাপচার অভিনয়, এনিমেশন এবং কন্ঠ কাজে অংশীভূত পারফরমেন্স ক্যাপচারের জন্য। আসন্ন তার নিজ-পরিচালিত চলচ্চিত্র, "মোগলি" (২০১৮)-এ তার পারফরমেন্স ক্যাপচারের মধ্যে রয়েছে ভালু।
মোশন ক্যাপচারে সার্কিসের চলচ্চিত্রের কাজ সমালোচকদের দ্বারা প্রশংসিত। তিনি তার মোশন-ক্যাপচার অভিনয়ের জন্য একটি এম্পায়ার অ্যাওয়ার্ড এবং দুইটি স্যাটার্ন পুরস্কার পান। তিনি ব্রিটিশ টেলিভিশন চলচ্চিত্র "লঙ্গফোর্ডে" (২০০৬) পেশাদার খুনি ল্যান ব্র্যাডির অভিনয়ের জন্য একটি গোল্ডেন গ্লোব অর্জন এবং জীবনীসংক্রান্ত "সেক্স এন্ড ড্রাগস এন্ড রক এন্ড রোলে" (২০১০) নতুন ঢেউ এবং পাঙ্ক রক ল্যান ডিউরির অভিনয়ের জন্য একটি বাফটা-এর জন্য মনোনীত হন।
২০১৫-তে, সার্কিস মার্ভেল সিনেম্যাটিক ইউনিভার্সে উলিসেস ক্ল-এর চরিত্রে অভিনয় শুরু করেন, "ের" সাথে শুরু করেন, যা "ব্ল্যাক প্যান্থার" (২০১৮) দ্বারা অনুসরণ করা হয়। সার্কিসের কাছে তার নিজস্ব প্রোডাকশন কোম্পানি এবং মোশন ক্যাপচার কর্মশালা আছে, লণ্ডনে দ্য ইমাজিনারিয়াম, যা তিনি "মোগলি"-এর জন্য ব্যবহার করেন। তিনি ইমাজিনারিয়ামের ২০১৭-এর চলচ্চিত্র "ব্রিথ"-এর সাথে তার পরিচালনার প্রথম আত্মপ্রকাশ করেন।
সার্কিস মিডলসেক্সে রুইসলিপ ম্যানোরে জন্মগ্রহণ করেন এবং বেড়ে ওঠেন। তার মা, লাইলি (জন্ম উইচ), ছিলেন ইংরেজ এবং বিকলাঙ্গ শিশুদের পড়ান; তার বাবা, ক্লেমেন্ট সার্কিস, ছিলেন ইরাকে জন্ম নেওয়া আর্মেনিয় বংশের গাইনেকোলজিস্ট। তার পূর্বপুরুষদের আসল বংশনাম ছিল "সার্কিসিয়ান"। তার বাবা প্রায়ই মধ্যপ্রাচ্যে দূরে কাজ করতেন, যেখানে সার্কিস এবং তার ভাইবোনরা ব্রিটেনে মধ্যপ্রাচ্যের নিয়মিত ছুটির দিনের সাথে বেড়ে ওঠেন, যার মধ্যে রয়েছে টাইরে, সিডন, দামেস্কাস এবং বাগদাদ।
সার্কিস সেন্ট বেনেডিক্ট'স স্কুল, ইলিং-এ লেখাপড়া করেন, এবং পরে ল্যাঙ্কস্টার বিশ্ববিদ্যালয়ে দৃশ্যশিল্প নিয়ে পড়াশোনা করেন। তিনি থিয়েটার একটি দ্বিতীয় বিষয় হিসেবে বেছে নিয়েছিলেন যাতে তিনি পোস্টার নকশা করতে পারেন। সার্কিস দ্য কাউন্টি কলেজের সদস্য এবং শিক্ষার্থী রেডিও স্টেশন বেইলরিগ এফএমের অংশ ছিলেন। তিনি নাফিল স্টুডিও-তে যোগদান করেন, নাটক উদ্ভাবন এবং প্রযোজনায় জড়িয়ে গিয়েছিলেন।
তার প্রথম বছরের শেষের দিকে কয়েকটি প্রোডাকশনে অভিনয়ের জন্য রাজি হওয়ার পর, ব্যারি কিফে-এর নাটক, "গচ্চা"-এ মুখ্য ভূমিকায় অভিনয় করেন, একটি শিক্ষক জিম্মি সহ্য করা এক বিদ্রোহী কিশোর হিসেবে।
সার্কিস ক্যাথলিক মাতাপিতার কাছে জন্মগ্রহণ করেন, যদিও তার কিশোর বয়স থেকে তিনি একজন নাস্তিক ছিলেন, তাকে "শক্তি স্থানান্তরের কর্মিক সম্ভাবনাতে টেনে আনা হয়", বিশেষভাবে "এই ধারণা যে আপনার শক্তির পরে আপনার জীবনে থাকে"। তিনি ১৯৮৫-তে, ল্যাঙ্কস্টার বিশ্ববিদ্যালয় থেকে তার ডিগ্রির একটি অংশ হিসেবে দৃশ্যশিল্প এবং থিয়েটার পড়েন এবং স্নাতক পাশ করেন।
তিনি অভিনেত্রী লরেইনে অ্যাশবোর্ন-কে জুলাই ২০০২-এ বিবাহ করেন। তিনি ক্রাউচ এন্ড, উত্তর লন্ডন-এ তার স্ত্রী এবং তিন সন্তান রুবি (জ.১৯৯৮), সন্নি (জ.২০০০) এবং লুয়িস (জ.২০০৪)-এর সাথে বসবাস করেন।
দৈব যুক্তিদোষ

দৈব যুক্তিদোষ () এক ধরনের অরৌপ যুক্তিদোষ। এটিতে বলা হয় যে যেহেতু কোনও বিবৃতি কোনও ব্যক্তির ব্যক্তিগত প্রত্যাশার বা বিশ্বাসের সাথে অসঙ্গতিপূর্ণ, কিংবা সেটিকে ঐ ব্যক্তির পক্ষে কল্পনা করা দুরূহ, সেহেতু সেই বিবৃতিটি অবশ্যই মিথ্যা। অন্য ভাষায় মানুষ যখন কোনও কিছুকে এতটাই অলৌকিক বা নিজে করতে অক্ষম বলে মনে করে, তখন তারা ধরে নেয় সেটিকে কোনও দৈব শক্তি (ঈশ্বর, বহির্জাগতিক প্রাণ, দেব-দেবতা, ইত্যাদি) সৃষ্টি করেছে। যদি কোনও কিছু কল্পনা করা অবিশ্বাস্য বা কঠিন মনে হয়, তার মানে সেটি মিথ্যা। দৈব যুক্তিদোষকে অবিশ্বাসমূলক যুক্তি (Argument from incredulity), ব্যক্তিগত অবিশ্বাসমূলক যুক্তি (Argument from personal incredulity), সাধারণ কাণ্ডজ্ঞাননির্ভর যুক্তি (Appeal to common sense), ইত্যাদি নামেও ডাকা হয়।
দৈব যুক্তিদোষ নিচের গঠনের মত হতে পারেঃ
হুদুমদ্যাও পূজা

হুদুমদ্যাও পূজা বা মেঘ পূজা হল উত্তরবঙ্গের বিভিন্ন অঞ্চলে বৃষ্টি নামানোর জন্য কৃষকবধূদের কৃত একধরনের সাদৃশ্যমূলক জাদুধর্মী পূজা ও নৃত্যগীত অনুষ্ঠান। ভারতের পশ্চিমবঙ্গের জলপাইগুড়ি, কোচবিহার, আলিপুরদুয়ার জেলার অধিবাসী কৃষক সমাজে এটি অনুষ্ঠিত হয়। দেশে অনাবৃষ্টি, খরা প্রভৃতি প্রাকৃতিক বিপর্যয় ঘটলে মেঘদেবতাকে সন্তুষ্ট করতে আয়োজিত হয় এই পূজা; তবে এই অনুষ্ঠানে পুরুষের প্রবেশাধিকার নেই।
তত্ত্বগতভাবে, ধরিত্রী-নারীর সঙ্গে মেঘ-পুরুষের মিলনই 'মেঘপূজা' বা 'হুদুমদ্যাও' অনুষ্ঠান; দুজনের মিলনে বৃষ্টির কারণে প্রকৃতি শস্যশ্যামলা হয়ে উঠবে — এই বিশ্বাস।
এই অনুষ্ঠানের জন্য প্রয়োজনীয় উপকরণ হল: ফিঙে পাখির বাসা, সন্তানবতী এক জননীর গা-ধোওয়া জল, গণিকার চুল, একটি কলাগাছ, জলপূর্ণ ঘট, কুলো, ধূপ-বাতি, নৈবেদ্য ও তার সাজ-সরঞ্জাম, গোটা পান-সুপারি, বরণডালা ইত্যাদি। দিনের বেলা এইসব উপকরণ সংগ্রহ করে মেয়েরা গভীর অন্ধকার রাত্রে লোকালয় থেকে বহুদূরের কোনো মাঠ, নিরালা প্রান্তর বা নির্জন নদীর ধারে বসনমুক্ত অবস্থায় মশাল জ্বালিয়ে হাজির হন। পূজার জন্য কিছুটা জায়গা সংস্কার করে তার মাঝখানে একটি গর্ত করা হয়। তারপর উলুধ্বনির মধ্যে প্রধান পূজারিণী সেই গর্তে সংগৃহীত দ্রব্যগুলো ঢেলে দিয়ে কলাগাছটিকে পুঁতে দেন। এরপর সবাই স্নান করেন। পরে পূর্বোক্ত গা-ধোওয়া জল কুলোয় ঢেলে ঘন-ঘন উলুধ্বনির মাঝে মেঘদেবতার প্রতীক কলাগাছটিতে ছিটিয়ে দিয়ে গাছটিকে স্নান করানো হয়। এরপর জলপূর্ণ মাটির ভেতর একজোড়া গুয়াপান ও বারোশস্য দিয়ে গাছের নিচে ঘটস্থাপন করে ধূপ-বাতি জ্বালিয়ে দেওয়া হয়। এইভাবে পূজার পাঠ শেষ হলে শুরু হয় আবাহন পালা। এই পালাটি নৃত্য-গীত, রঙ্গ-রসিকতা, অনুনয়-বিনয়, শ্লেষ-ধিক্কার, ছলাকলায় প্রেমাস্পদকে মোহিত করার প্রচেষ্টায় ভরে ওঠে। উলঙ্গ নারীদের একদল কলাগাছটির অদূরে দাঁড়িয়ে হাততালি দিয়ে গান ধরেন ও মাঝেমাঝে উলুধ্বনি দেন; আর অন্য নারীরা দেবতারূপী পুরুষ কলাগাছটির চারদিকে ঘিরে নৃত্য করেন। এই পূজানুষ্ঠানে সধবা কিংবা বিধবা উভয়ই অংশগ্রহণ করেন, কেবল কুমারীরা অংশ নিতে পারে না। পূজায় কোনো ফুল প্রদানও হয় না।
মেঘদেবতার অধিবাস থেকে শুরু করে বিয়ে, বিরহ-মিলন, বৃষ্টির কৃপা ভিক্ষা সবই নাচে-গানে অনুষ্ঠিত হয়। দেবতার কৃপা ভিক্ষা সংগীতাংশের একটি নমুনা:
<poem>
হুদুম দ্যাও হুদুম দ্যাও, এক ছলকা পানি দ্যাও
ছুয়ায় অশুচি আছি, নাই পানি
ছুয়াছুতির ধারা বাহি ঝালকানি।
কালা ম্যাগ, উতলা ম্যাগ, ম্যাগ সোদর ভাই
এক ঝাঁক পানি দ্যাও গাও ধুইবার চাই।।</poem>
২০১৮ ফিফা বিশ্বকাপ ফাইনাল

২০১৮ ফিফা বিশ্বকাপ ফাইনাল ম্যাচটি ছিল ২০১৮ ফিফা বিশ্বকাপের চূড়ান্ত ম্যাচ। এটি ছিল ২১তম ফিফা বিশ্বকাপ ফাইনাল। ম্যাচটি ১৫ জুলাই ২০১৮ তারিখে রাশিয়ার মস্কো শহরের লুঝনিকি স্টেডিয়াম-এ অনুষ্ঠিত হয় এবং ম্যাচটিতে ফ্রান্স ও ক্রোয়েশিয়া অংশগ্রহণ করে। এ খেলায় ফ্রান্স ৪-২ গোলে ক্রোয়েশিয়াকে হারায়।
২০১৮ এর পূর্বে, ফ্রান্স মাত্র একবার বিশ্বকাপ অর্জন করে যা ছিল ১৯৯৮ বিশ্বকাপে – যদিও তারা ২০০৬ বিশ্বকাপের ফাইনাল পর্যন্ত পৌছেছিল।অপরদিকে প্রথমবারের মতো বিশ্বকাপের ফাইনালে খেলেছে। উভয় দল তাদের ফাইনালে যাওয়ার পথে সাবেক বিশ্বকাপ চ্যাম্পিয়ন দলগুলোকে পরাজিত করেছিল: ফ্রান্স পরাজিত করে ১৯৩০ ও ১৯৫০ বিশ্বকাপ বিজয়ী উরুগুয়েকে, ক্রোয়েশিয়া পরাজিত করে ১৯৬৬ বিশ্বকাপ বিজয়ী ইংল্যান্ডকে এবং উভয় দল পরাজিত করে ১৯৭৮ এবং ১৯৮৬ বিশ্বকাপ বিজয়ী আর্জেন্টিনাকে। ক্রোয়েশিয়া পূর্ব ইউরোপের তৃতীয় দেশ হিসেবে বিশ্বকাপ ফাইনাল পর্যন্ত পৌঁছায়, এবং পূর্ব ইউরোপের প্রথম দেশ হিসেবে চেকোস্লোভাকিয়া জাতীয় ফুটবল দল ফাইনাল খেলে এবং সে ম্যাচে তার ব্রাজিলের কাছে পরাজিত হয়।
ফ্রান্স ফাইনালে ম্যাচে ৪-২ গোলে জয়ী হয়, প্রথমার্ধে একটি আত্মঘাতী গোল ও ইতিহাসে প্রথমবারের মতো বিশ্বকাপ ফাইনালে ব্যবহৃত হওয়া ভিডিও সহকারী রেফারির সিদ্ধান্তে পেনাল্টির মাধ্যমে তারা ২-১ গোলে এগিয়ে যায় । প্রথমবারের মত বিশ্বকাপ ফাইনাল খেলায় আত্মঘাতী গোল হয়। ২০০২ সালে ব্রাজিলের পর ৩২ টি দলের বিশ্বকাপে ফ্রান্স হচ্ছে দ্বিতীয় দল যারা কোনও অতিরিক্ত সময় বা পেনাল্টি শুট-আউট ছাড়াই তাদের সকল নকআউট ম্যাচ জিতে নেয়। বিজয়ী দল হিসেবে, ফ্রান্স ২০২১ ফিফা কনফেডারেশন্স কাপের জন্য উত্তীর্ণ হয়ে।
২০১৮ ফিফা বিশ্বকাপ ফাইনাল ম্যাচটি অনুষ্ঠিত হয় মস্কোর লুঝনিকি স্টেডিয়ামে। স্টেডিয়ামটি মস্কো শহরের খামোভনিকি জেলায় অবস্থিত। রাশিয়ার বিশ্বকাপ নিলামে আঞ্চলিক ভেন্যু হিসেবে স্টেডিয়াটিন একটি বর্ধিত সংস্করণের নামকরণ চূড়ান্ত করা হয়, যা ২ ডিসেম্বর ২০১০ সালে ফিফা কর্তৃক মনোনীত করা হয়। ১৪ ডিসেম্বর ২০১২ তারিখে জাপানের টোকিও শহরে ফিফা নির্বাহী কমিটির অনুষ্ঠিত একটি সভায় স্টেডিয়ামটিকে ২০১৮ সালের বিশ্বকাপের ফাইনাল ম্যাচের ভেন্যু হিসেবে মর্যাদা দেয়া হয়। ফাইনাল ছাড়াও স্টেডিয়ামটিতে আরো ছয়টি ম্যাচ অনুষ্ঠিত হয়, যার মধ্যে রয়েছে ১৪ জুন উদ্বোধনী ম্যাচ, গ্রুপ পর্বের তিনটি ম্যাচ এবং দ্বিতীয় সেমিফাইনাল।
লুঝনিকি স্টেডিয়াম, পূর্বে গ্র্যান্ড এ্যারেনা অব দি সেন্ট্রাল লেনিন স্টেডিয়াম হিসেবে পরিচিত ছিল (১৯৯২ সাল পর্যন্ত), মূলত ১৯৫৬ লুঝলিকি অলিম্পিক কমপ্লেক্সের অংশ হিসেবে সোভিয়েত ইউনিয়ন গ্রীষ্মকালীন স্পার্টকিডা গেমস হোস্ট করার জন্য আনুষ্ঠানিকভাবে উদ্বোধন করা হয়। স্টেডিয়ামটি দেশটির জাতীয় স্টেডিয়াম হিসেবে ব্যবহৃত হয়, স্টেডিয়ামটিতে রাশিয়া জাতীয় দল এবং সাবেক সোভিয়েত ইউনিয়ন জাতীয় দলের অনেক ম্যাচ অনুষ্ঠিত হয়। পূর্বে, স্টেডিয়ামটি বিভিন্ন সময় সিএসকেএ মস্কো, টর্পডো মস্কো এবং স্পার্টাক মস্কোর হোম গ্রাউন্ড হিসেবে ব্যবর্হত হয়। তবে বর্তমানে স্টেডিয়ামটি CSKA মস্কো ক্লাবের হোম গ্রাউন্ড হিসেবে ব্যবহৃত হয়।
<section begin=final />
</includeonly><section end=Lineups />
ম্যাচ নিয়ম
পরমাণু: দ্যা স্টোরি অফ পোখরান

পারমাণু: দ্যা স্টোরি অফ পোখরান () ২০১৮ সালের ভারতীয় ঐতিহাসিক অ্যাকশন নাটকধর্মী চলচ্চিত্র, যা অভিষেক শর্মা পরিচালিত এবং জী স্টুডিও ও জেএ এন্টারটেনমেন্ট দ্বারা নির্মিত চলচ্চিত্র। এই চলচ্চিত্রটি লিখেছে সায়ুইন ক্যাদ্রাস, সনযুক্তা চাওলা শেখ এবং অভিষেক শর্মা। ১৯৯৮ সালে পোখরানে ভারতীয় সেনাবাহিনী কর্তৃক পরিচালিত পারমাণবিক বোমা বিস্ফোরণের উপর ভিত্তি করে এই ছবিটি নির্মিত হয়। এই চলচ্চিত্রে অভিনয় করেছেন জন আব্রাহাম, ডায়না পেন্টি এবং বোমান ইরানি। এটি ২৫ মে ২০১৮ সালে মুক্তি পায়। এর আগে ২০১৮ সালের ৮ ডিসেম্বর চলচ্চিত্রটির মুক্তির কথা ছিল, কিন্তু পদ্মাবত চলচ্চিত্রে সঙ্গে বক্স অফিসের সংঘর্ষ থেকে দূরে থাকার জন্য চলচ্চিত্র প্রস্তুতকারীরা চলচ্চত্রটির মুক্তির তারিখ পিছিয়ে দেয়। চলচ্চিত্রটি প্রযোজক, অব্রাহামের জেএ এন্টারটেইনমেন্ট এবং কৃড়জ এন্টারটেইনমেন্ট মধ্যে সংঘর্ষের কারণে আরও বেশি বিলম্বিত হয় চলচ্চিত্রটির মুক্তি পেতে।
ছবিটি ১৯৯৮ সালে রাজস্থান রাজ্যে পোখরানে ভারতীয় সেনাবাহিনী কর্তৃক পরিচালিত পারমাণবিক পরীক্ষার উপর ভিত্তি করে তৈরি করা হয়েছে।
খাদিম এন'দিয়ায়ে

সেরিনে খাদিম এন'দিয়ায়ে (জন্ম: ৩০ নভেম্বর ১৯৮৪) হলেন সেনেগালের একজন পেশাদার ফুটবলার, যিনি গিনির ক্লাব হোরোয়া এসি এবং সেনেগাল জাতীয় দলের হয়ে একজন গোলরক্ষক হিসেবে খেলেন।
২০০৯ সালের নভেম্বর মাসে, প্রথমবারের মতো এন'দিয়ায়ে সেনেগাল জাতীয় দলে ডাক পান এবং ২০১০ সালের ২৮শে মে তারিখে, ডেনমার্কের বিরুদ্ধে ম্যাচে খেলার মাধ্যমে সেনেগাল জাতীয় দলের হয়ে আন্তর্জাতিক পর্যায়ে অভিষেক করেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান।
আব্দুলায়ে দিয়ালো

আব্দুলায়ে দিয়ালো (জন্ম: ৩০ মার্চ ১৯৯২) হলেন সেনেগালের একজন পেশাদার ফুটবলার, যিনি ফরাসি ক্লাব রেন্যস এবং সেনেগাল জাতীয় দলের হয়ে একজন গোলরক্ষক হিসেবে খেলেন। তিনি প্রসিদ্ধ একাডেমী আইএনএফ ক্লেয়ারফন্তেন হতে ফুটবল খেলার শিক্ষা গ্রহণ করেছেন এবং ২০০৭ সালে, রেন্যসের হয়ে খেলার মাধ্যমে তার পেশাদার ক্যারিয়ার শুরু করেন। তিনি মাত্র ১৭ বছর বয়সে ২০০৯ সালের ২৯শে নভেম্বর তারিখে, ওলাঁপিক লিয়োনের বিরুদ্ধে লিগ ম্যাচে খেলার মাধ্যমে পেশাদার ক্যারিয়ার সূচনা করেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে তিনি স্থান পান।
আলফ্রেদ গোমিস

আলফ্রেদ বেঞ্জামিন গোমিস (জন্ম: ৫ সেপ্টেম্বর ১৯৯৩) হলেন সেনেগালের একজন পেশাদার ফুটবলার, যিনি ইতালীয় ক্লাব তরিনো হতে এসপিএএল-এ ধারে এবং সেনেগাল জাতীয় দলের হয়ে একজন গোলরক্ষক হিসেবে খেলেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগালের ২৩ সদস্যের দলে তিনি স্থান পান।
কারা এমবোজি

সেরিনিয়ে মোবু কারা এমবোজি (; জন্ম: ২২ নভেম্বর ১৯৮৯; কারা এমবোজি নামে সুপরিচিত) হলেন একজন সেনেগালীয় পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং সেনেগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০১১ সালে, এমবোজি সেনেগাল অনূর্ধ্ব-২৩ দলের হয়ে সেনেগালের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সেনেগালের বয়সভিত্তিক দলের হয়ে খেলার পর, তিনি ২০১১ সালে সেনেগালের হয়ে আন্তর্জাতিক পর্যায়ে অভিষেক করেছেন; সেনেগালের জার্সি গায়ে তিনি এপর্যন্ত ৪৭ ম্যাচে ৫টি গোল করেছেন।
সেরিনিয়ে মোবু কারা এমবোজি ১৯৮৯ সালের ২২শে নভেম্বর তারিখে সেনেগালের এনদিয়াসে জন্মগ্রহণ করেছেন এবং সেখানেই তার শৈশব অতিবাহিত করেছেন।
এমবোজি সেনেগাল অনূর্ধ্ব-২৩ দলের হয়ে খেলার মাধ্যমে সেনেগালের প্রতিনিধিত্ব করেছেন। সেনেগালের বয়সভিত্তিক দলের হয়ে তিনি প্রায় ১ বছরে ৭ ম্যাচে অংশগ্রহণ করে ১টি গোল করেছেন।
২০১১ সালের ১১ই নভেম্বর তারিখে, ২১ বছর, ১১ মাস ও ২০ দিন বয়সে, ডান পায়ে ফুটবল খেলায় পারদর্শী এমবোজি গিনির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সেনেগালের হয়ে অভিষেক করেছেন। উক্ত ম্যাচের ৫৪তম মিনিটে মধ্যমাঠের খেলোয়াড় মাখতার তিউনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সেনেগাল ৪–১ গোলের ব্যবধানে জয়লাভ করেছিল। সেনেগালের হয়ে অভিষেকের বছরে এমবোজি সর্বমোট ১ ম্যাচে অংশগ্রহণ করেছেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে তিনি স্থান পান।
লামিন গেসামা

লামিন গেসামা (জন্ম: ২০ অক্টোবর ১৯৮৯) হলেন সেনেগালের একজন পেশাদার ফুটবলার, যিনি তুর্কি ক্লাব আলানয়াস্পোর এবং সেনেগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
গেসামা কখনোই ফ্রান্স যুব পর্যায়ের দলের হয়ে খেলেননি। যদিও, ওলাঁপিক লিয়োনে তার অসাধারণ খেলার মাধ্যমে তিনি ফ্রান্স অনূর্ধ্ব-২১ দল হতে আশ্চর্যজনকভাবে ডাক পান, যারা ২০০৯ উয়েফা ইউরোপিয়ান অনূর্ধ্ব-২১ ফুটবল চ্যাম্পিয়নশিপের পর নতুন করে দল সাজাচ্ছিল। তিনি ডেনমার্কের বিরুদ্ধে ম্যাচের জন্য দলে ডাক পান। তিনি ম্যাচের ৮২তম মিনিটে বদল হওয়ার পূর্বে, ফ্রান্স অনূর্ধ্ব-২১ দলের হয়ে একজন রাইট ব্যাক হিসেবে খেলা শুরু করেছিলেন, উক্ত ম্যাচে তার দল ১–০ গোলে জয়লাভ করে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগালের ২৩ সদস্যের দলের স্থান পান।
১৯৩৪ ফিফা বিশ্বকাপ

১৯৩৪ ফিফা বিশ্বকাপ (ইংরেজি: 1934 FIFA World Cup) ইতালিতে অনুষ্ঠিত ফিফা বিশ্বকাপ ফুটবলের ২য় আসর যা ১৯৩৪ সালের ২৭ মে তৈকে ১০ জুন তারিখ পর্যন্ত প্রতিযোগিতা আকারে অনুষ্ঠিত হয়েছিল। চূড়ান্ত খেলায় চেকোস্লোভাকিয়াকে ২-১ গোলের ব্যবধানে পরাভূত করে ইতালি প্রথমবারের মতো বিশ্বকাপ বিজয়ী হয়।
নিচের ১৬টি দল বিশ্বকাপের মূলপর্বে অংশগ্রহণের সুযোগ পেয়েছিল।
কুঞ্জরানী দেবী

১ মার্চ, ১৯৬৮ সালে, কুঞ্জরানী দেবী মণিপুরের ইম্ফলের কৈরাং মায়াই লিকাইয়ে জন্মগ্রহণ করেন, ইম্ফলের সিনেমাম সিনশং রেসিডেন্ট হাইস্কুলে পড়ার সময় থেকে তিনি ক্রীড়া প্রতিযোগিতায় আগ্রহী হন। তিনি ইম্ফলের মহারাজা বুদ্ধ চন্দ্র কলেজ থেকে স্নাতক শেষ করেন। এতদিনে তার প্রথম পছন্দ ভারোত্তোলন হয়ে ওঠে। তিনি সেন্ট্রাল রিজার্ভ পুলিশ ফোর্স যোগদান করেন। তিনি পুলিশ চ্যাম্পিয়নশিপে ১৯৯৬ থেকে ১৯৯৮ পর্যন্ত তার কৃতিত্বের ছাপ রাখেন এবং ভারতীয় পুলিশ দলের নেতৃত্ব দেন।
১৯৮৫ সালের শুরুতে, মাত্র ১৭ বছর বয়সে কুঞ্জরানী ন্যাশনাল ওয়েটলিফ্টিং চ্যাম্পিয়নশিপ জেতেন। ৪৪ কেজি, ৪৬ কেজি এবং ৪৮ কেজির শ্রেণিতে জিতেছিলেন।
১৯৮৭ সালে তিরুবনন্তপুরম অনুষ্ঠিত জাতীয় প্রতিযোগিতায় কুঞ্জরানী দুটি জাতীয় রেকর্ড সৃষ্টি করেন। 
১৯৮৯ সালে, ম্যানচেস্টারে অনুষ্ঠিত বিশ্ব মহিলা ওয়েটলিফ্টিং চ্যাম্পিয়নশিপে কুঞ্জরানী তিনটি রৌপ্য পদক জিতেছিলেন।
১৯৮৯ সালে, সাংহাইয়ের অনুষ্ঠিত এশিয়ান ওয়েটলিফ্টিং চ্যাম্পিয়নশিপে কুঞ্জরানী একটি রৌপ্য এবং দুটি ব্রোঞ্জের পদক জিতেছিলেন। 
১৯৯০ সালে, বেইজিং অনুষ্ঠিত এশিয়ান গেমসে কুঞ্জরানী ব্রোঞ্জ পদক জিতেছিলেন।
১৯৯১ সালে, ইন্দোনেশিয়া অনুষ্ঠিত এশিয়ান ওয়েস্টলিফিং চ্যাম্পিয়নশিপের ৪৬ কেজির শ্রেণিতে কুঞ্জরানী রৌপ্য পদক জিতেছিলেন। 
১৯৯২ সালে, ভার্না, বুলগেরিয়াতে অনুষ্ঠিত এশিয়ান ওয়েস্টলিফিং চ্যাম্পিয়নশিপের ৪৪ কেজির শ্রেণিতে কুঞ্জরানী ১৪২.৫ মোট কেজি (স্নেচে ৬৫ কেজি এবং ক্লিন ও জার্কে ৭৭.৫ কেজি) উত্তোলন করে রৌপ্য পদক জিতেছিলেন।
১৯৯৪ সালে, ইন্দোনেশিয়া, তুরস্কতে অনুষ্ঠিত এশিয়ান ওয়েস্টলিফিং চ্যাম্পিয়নশিপের ৪৬ কেজির শ্রেণিতে কুঞ্জরানী ১৬৭.৫ মোট কেজি (স্নেচে ৭২.৫ কেজি এবং ক্লিন ও জার্কে ৯৫ কেজি) রৌপ্য পদক জিতেছিলেন। 
১৯৯৪ সালে হিরোশিমাতে অনুষ্ঠিত এশিয়ান গেমসে কুঞ্জরানী ব্রোঞ্জ পদক জিতেছিলেন।
১৯৯৫ সালে, নাউরুতে অনুষ্ঠিত কমনওয়েলথ চ্যাম্পিয়নশিপের ৪৮ কেজির শ্রেণিতে কুঞ্জরানী স্বর্ণ পদক জিতেছেন।
১৯৯৫ সালে, দক্ষিণ কোরিয়া অনুষ্ঠিত এশিয়ান ওয়েস্টলিফিং চ্যাম্পিয়নশিপের ৪৬ কেজির শ্রেণিতে কুঞ্জরানী দুটি স্বর্ণ ও একটি ব্রোঞ্জ পদক লাভ করেন।
২০০৬ সালে, মেলবাের্ন, অস্ট্রেলিয়াতে অনুষ্ঠিত কমনওয়েলথ গেমসে, মহিলাদের ৪৮ কেজির শ্রেণিতে কুঞ্জরানী স্বর্ণ পদক লাভ করেন।
কুঞ্জরানী ৫০ টিরও বেশি আন্তর্জাতিক পদক জিতেছেন। ১৯৯০ সালে, ভারত সরকার তাকে অর্জুন পুরস্কারের দ্বারা সন্মানিত করে। ১৯৯৬ সালে রাজিব গান্ধী খেল রত্ন পুরস্কারে সন্মানিত হন এবং একই বছর তিনি কে. কে. বিড়লা স্পোর্টস অ্যাওয়ার্ডও পান। ২০১১ সালে ভারত সরকার তাকে পদ্মশ্রী সম্মান প্রদান করে। 
কুঞ্জরানী কেন্দ্রীয় রিজার্ভ পুলিশ ফোর্স (সিআরপিএফ) এ সহকারী কম্যান্ড্যান্ট পদে কাজ করেছেন। ২০১৪ সালে, গ্লাসগোতে কমনওয়েলথ গেমসে তিনি ভারতীয় মহিলা ভারোত্তোলেন দলের কোচ ছিলেন।
কতুলু রবি কুমার

কে. রবি কুমার উড়িষ্যার ব্রহ্মপুরের অধিবাসী। তিনি ভীর হুমায়ুন ক্লাবে ভারোত্তোলনের প্রশিক্ষণ শুরু করেন। তিনি মূলত একজন বডিবিল্ডার ছিলেন এবং ৭ বছর ধরে শরীরচর্চা করতেন, পরে তিনি ভারোত্তোলনের প্রশিক্ষণ শুরু করেন। তার প্রশিক্ষক নারায়ণ সাহু এর পরামর্শ পরে তিনি ভারোত্তোলন প্রতি তার মনোযোগ পরিবর্তন করেন, যা শেষ পর্যন্ত তাকে একটি অসামান্য ভারোত্তোলক হতে সাহায্য করেছে। ২০১০ সালের কমনওয়েলথ গেমসের মাত্র তিন বছর আগে তিনি ভারোত্তোলন শুরু করেছিলেন এবং মোট ৩২১ কেজি (৭০৮ পাউণ্ড) ওজন উত্তোলন করে রেকর্ড গড়ে স্বর্ণ পদক জিতেছিলেন। এই সংক্ষিপ্ত সময়ের মধ্যে তিনি অনেক রাজ্য, জাতীয় এবং আন্তর্জাতিক পুরস্কার পেয়েছেন। ভারত সরকার তাকে অর্জুন পুরস্কারের দ্বারা সন্মানিত করছে। এর আগে ছয় জন ওড়িয়া এই সম্মান পেয়েছেন।
২০০৭ সালে জর্ডানে অনুষ্ঠিত এশিয়ান জুনিয়র ওয়েটফাইটিং চ্যাম্পিয়নশিপে রবি কুমার একটি রৌপ্য পদক জিতেছিলেন।
২০০৯ সালে মালয়েশিয়ার পেনাং এ অনুষ্ঠিত কমনওয়েলথ গেমসে রবি কুমার ৩ টি স্বর্ণ পদক জিতেছিলেন।
২০১০ সালে, নিউ দিল্লি অনুষ্ঠিত কমনওয়েলথ গেমসে রবি কুমার ৩ টি স্বর্ণ পদক জিতেছিলেন। তিনি ৬৯ কেজির ওজনের শ্রেণীতে মোট ৩২১ কেজি (স্নেচে ১৪৭ কেজি এবং ক্লিন ও জার্কে ১৭৫ কেজি উত্তোলন করেন।
২০১১ সালে, টঙ্গলিং, চীনে অনুষ্ঠিত সিনিয়র ওয়েট লিফ্টিং চ্যাম্পিয়নশিপে রবি কুমার ৩ টি ব্রোঞ্জ পদক জিতেছিলেন।
২০১২ সালে, লন্ডন, ইংল্যান্ডে অনুষ্ঠিত গ্রীষ্মকালীন অলিম্পিকে ভারতের হয়ে রবি কুমার পুরুষদের ভারোত্তোলনে লাইটওয়েট ওজনের শ্রেণীতে অংশ নেন এবং ১৫ তম স্থান পান।
২০১8 সালে, গ্লাসগো, স্কটল্যান্ড অনুষ্ঠিত কমনওয়েলথ গেমসে রবি কুমার ৭৭ কেজি ওজন শ্রেণীতে রৌপ্য জিতেছিলেন। তিনি মোট ৩১৭ কেজি (স্নেচে ১৪২ কেজি এবং ক্লিন ও জার্কে ১৭৫ কেজি) উত্তোলন করেন। প্রথম হন ভারতীয় ভারোত্তোলক সতিশ সিভলিংগম, যিনি একটি নতুন গেমস রেকর্ড স্থাপন করেন। 
২০১৬ সালে, রবি কুমারকে উড়িষ্যা সরকার রাজ্যের পুলিশ বাহিনীতে ডিএসপি পদে নিয়োগ করেছে। একটি সরকারী বিবৃতি অনুযায়ী, তিনি প্রথম ক্রীড়াবিদ যাকে শীর্ষ পদে নিয়োগ করেছে উড়িষ্যা সরকার। তার নিয়োগের জন্য মুখ্যমন্ত্রী নবীন পট্টনায়েক প্রস্তাবে অনুমোদন দিয়েছেন। ২০১৮ কমনওয়েলথ গেমসে ভারতীয় দলে নির্বাচিত না হওয়াতে তিনি ইতিমধ্যেই ২০১৮ এশিয়ান গেমস ও বিশ্ব ওয়েট লিফ্টিং চ্যাম্পিয়নশিপস এর জন্য প্রশিক্ষণ শুরু করেছেন।
আ স্টাডি ইন কোরিওগ্রাফি ফর ক্যামেরা

অ্যা স্টাডি ইন কোরিওগ্রাফি ফর ক্যামেরা () ১৯৪৫ সালের পরীক্ষামূলক নির্বাক স্বল্পদৈর্ঘ্য চলচ্চিত্র, যেটি পরিচালনা করেছেন মার্কিন পরিচালক মায়া ডেরেন। এটি ছিলো ডেরেনের তৃতীয় চলচ্চিত্র প্রকল্প, যেখানে তিনি সম্পূর্ণরূপে মঞ্চ এবং প্রকৃত-স্থানের সীমা থেকে মানব শরীর মুক্ত করার বিষয়ে দৃষ্টি উপলব্ধ করেছিলেন। ট্যালি ব্যাটি চলচ্চিত্র্রে একক অভিনয় করেন।
কালিদু কুলিবালি

কালিদু কুলিবালি (জন্ম: ২০ জুন ১৯৯১) হলেন সেনেগালের একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সেনেগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১০ সালে, ফরাসি ক্লাব মেসের হয়ে খেলার মাধ্যমে কুলিবালি তার পেশাদার ক্যারিয়ার শুরু করেন। অতঃপর ২০১২ সালে, তিনি বেলজীয় ক্লাব খেঙ্কে যোগদান করেন। ২০১৪ সালে, ইতালীয় ক্লাব নাপোলিতে যোগদান করেন, যেখানে তিনি ইতালির সেরা রক্ষণভাগের খেলোয়াড়ে পরিণত হন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
কেআরসি খেঙ্ক
নাপোলি
সালিউ সিস

সালিউ সিস (জন্ম: ১৫ সেপ্টেম্বর ১৯৮৯) হলেন সেনেগালের একজন পেশাদার ফুটবলার, যিনি ফরাসি ক্লাব অঁজি হতে ভেলোঁসিয়েনে ধারে এবং সেনেগাল জাতীয় দলের হয়ে একজন লেফট ব্যাক অথবা একজন মধ্যমাঠের খেলোয়াড় হিসেবে খেলেন। তিনি ২০১২ গ্রীষ্মকালীন অলিম্পিকে সেনেগালের প্রতিনিধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
সালিফ সানে

সালিফ সানে (জন্ম: ২৫ আগস্ট ১৯৯০) হলেন সেনেগালের একজন পেশাদার ফুটবলার, যিনি জার্মান ক্লাব হ্যানোভার ৯৬ এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি ফ্রান্সে জন্মগ্রহণ করার সত্ত্বেও, সেনেগালের হতে আন্তর্জাতিক পর্যায়ে খেলেন।
সানে ফ্রান্সের লরমোন্তে জন্মগ্রহণ করেছেন। তার বাবা-মা হচ্ছেন সেনেগালের বংশোদ্ভূত। তার বড় ভাই হচ্ছেন আরেকজন ফুটবলার, লামিন সানে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
দিয়াফ্রা সাখো

দিয়াফ্রা সাখো (জন্ম: ২৪ ডিসেম্বর ১৯৮৯) হলেন সেনেগালের একজন পেশাদার ফুটবলার, যিনি ফরাসি ক্লাব রেনে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি ফরাসি নিম্নস্তরের বিভাগের ক্লাব, মেসের হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০১৪ সালে, তিনি প্রিমিয়ার লিগ ক্লাব ওয়েস্ট হ্যাম ইউনাইটেডে যোগদান করেন। ২০১৪ সালের মে মাস হতে, তিনি সেনেগাল জাতীয় দলের হয়ে নিয়মিত খেলেন। ২০১৮ সালের ২৯শে জানুয়ারি তারিখে, অঘোষিত মূল্যে ফরাসি ক্লাব রেনে-এ যোগদান করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
মেস
ইসমাইলা সার

ইসমাইলা সার (জন্ম: ২৫ ফেব্রুয়ারি ১৯৯৮) হলেন সেনেগালের একজন পেশাদার ফুটবলার, যিনি ফরাসি ক্লাব রেনে এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ইসমাইলা সার সেনেগালের সেন্ট-লুইসে জন্মগ্রহণ করেন। তিনি সেনেগালের ফুটবল ক্লাব জেনারেশন ফুটের হয়ে ফুটবল ক্যারিয়ার শুরু করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
কেইতা বালদে

কেইতা বালদে দিয়াও (জন্ম: ৮ মার্চ ১৯৯৫), কেইতা নামেই অধিক পরিচিত, হলেন সেনেগালের একজন পেশাদার ফুটবলার, যিনি ফরাসি ক্লাব মোনাকো এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি স্পেনে জন্মগ্রহণ করেছেন, কিন্তু তার বাবার পিতৃভূমি সেনেগালের হয়ে ফুটবল খেলার সিদ্ধান্ত গ্রহণ করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
মুসা কোনাতে

পাপে মুসা কোনাতে (জন্ম: ৩ এপ্রিল ১৯৯৩) হলেন সেনেগালের একজন পেশাদার ফুটবলার, যিনি ফরাসি ক্লাব এমিয়েন্স এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
কেরি মুলিগান

কেরি হ্যানা মুলিগান (; জন্ম: ২৮ মে ১৯৮৫) হলেন একজন ইংরেজ অভিনেত্রী ও গায়িকা। জটিল নারী চরিত্রে অভিনয়ের জন্য প্রসিদ্ধ মুলিগান একটি বাফটা পুরস্কার ও একটি ক্রিটিকস চয়েস চলচ্চিত্র পুরস্কার বিজয় এবং দুটি একাডেমি পুরস্কার, দুটি গোল্ডেন গ্লোব পুরস্কার ও একটি টনি পুরস্কারের মনোনয়নসহ অসংখ্য পুরস্কার অর্জন করেছেন।
মুলিগান ২০০৪ সালে রয়্যাল কোর্ট থিয়েটারে কেভিন এলিয়টের "ফোর্টি উইংকস" মঞ্চনাটকে অভিনয়ের মাধ্যমে তার পেশাদার অভিনয় জীবন শুরু করেন। এরপর "প্রাইড অ্যান্ড প্রেজুডিস" (২০০৫) চলচ্চিত্রে কিটি বেনেট চরিত্রে অভিনয়ের মধ্য দিয়ে তার চলচ্চিত্রে অভিষেক হয়। তার শুরুর দিকের অন্যান্য কাজগুলো হল বিবিসি টেলিভিশনের "ব্লিক হাউজ" (২০০৫)-এ আডা ক্লের ও "ডক্টর হু" (২০০৭)-এ স্যালি স্প্যারো। ২০০৮ সালে আন্তন চেখভের "দ্য সিগাল" মঞ্চনাটক দিয়ে তার ব্রডওয়ে মঞ্চে অভিষেক হয়, যার জন্য তিনি ইয়ান চার্লসন কমেন্ডেশন পুরস্কার লাভ করেন।
মুলিগান "অ্যান এডুকেশন" (২০০৯) চলচ্চিত্রে জেনি মেলর চরিত্রে অভিনয় করে শ্রেষ্ঠ অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার, নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এরপর তিনি "নেভার লেট মি গো" (২০১০), "ড্রাইভ" (২০১১), "শেম" (২০১২), "দ্য গ্রেট গেটসবি" (২০১৩), "ইনসাইড লেউইন ডেভিস" (২০১৩), "ফার ফ্রম দ্য ম্যাডিং ক্রাউড" (২০১৫) ও "সাফ্রাগেট" (২০১৫), "মাডবাউন্ড" (২০১৭) ও "ওয়াইল্ডলাইফ" (২০১৮) চলচ্চিত্রে অভিনয় করে আরও সমাদৃত হন। ২০১৫ সালে ব্রডওয়েতে ডেভিড হেয়ারের "স্কাইলাইট" মঞ্চনাটকে অভিনয় করে তিনি মঞ্চনাটকে শ্রেষ্ঠ প্রধান অভিনেত্রী বিভাগে টনি পুরস্কারের মনোনয়ন লাভ করেন। তিনি থ্রিলারধর্মী "প্রমিসিং ইয়াং ওম্যান" (২০২০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন।
মুলিগান ২০১২ সাল থেকে আলৎসহাইমারের রোগের শুভেচ্ছাদূত এবং ২০১৪ সাল থেকে যুদ্ধশিশুদের শুভেচ্ছাদূত। ২০১২ সালে তিনি গায়ক-গীতিকার মার্কাস মামফোর্ডকে বিয়ে করেন। তাদের দুই সন্তান রয়েছে।
কেরি হ্যানা মুলিগান ১৯৮৫ সালের ২৮শে মে লন্ডনে জন্মগ্রহণ করেন। তার মাতা ন্যানো (জন্মনাম: বুথ) এবং পিতা স্টিফেন মুলিগান। তার পিতা হোটেলের ব্যবস্থাপক। তিনি আইরিশ বংশোদ্ভূত এবং লিভারপুলে জন্মগ্রহণ করেন। তার মাতা একজন বিশ্ববিদ্যালয়ের প্রভাষক এবং ওয়েলসের লান্ডেইলোতে জন্মগ্রহণ করেন। তার পিতামাতা একটি হোটেলে কাজের সময় পরিচিত হন।
মুলিগানের বয়স যখন তিন বছর তখন তার পিতার হোটেলে কাজের সুবাদে তাদের পরিবার জার্মানি পাড়ি জমায়। সেখানে বসবাসকালে তিনি ও তার ভাই ইন্টারন্যাশনাল স্কুল অব ড্যুসেলডর্ফে পড়াশোনা করেন। তার বয়স যখন আট বছর তখন তিনি ও তার পরিবার যুক্তরাজ্যে ফিরে আসেন। কৈশোরে তিনি সারির স্বাধীন বিদ্যালয় ওল্ডিংহাম স্কুলে পড়াশোনা করেন।
মুলিগান সঙ্গীতদল মামফোর্ড অ্যান্ড সন্সের প্রধান গায়ক মার্কাস মামফোর্ডকে বিয়ে করেন। তারা শৈশবে কলম বন্ধু ছিলেন এবং যৌবনে পুনরায় একত্রিত হন। "ইনসাইড লেউইন ডেভিস" চলচ্চিত্রের নির্মাণ শেষ হওয়ার কয়েক সপ্তাহ পর তারা ২০১২ সালে ২১শে এপ্রিল বিবাহ বন্ধনে আবদ্ধ হন। তাদের দুই সন্তান রয়েছে।
They have two children.
বাংলাদেশ জাতীয়তাবাদী ফ্রন্ট

বাংলাদেশ জাতীয়তাবাদী ফ্রন্ট বাংলাদেশের একটি রাজনৈতিক দল। আবুল কালাম আজাদ দলটির চেয়ারম্যান এবং ঢাকা-১৭-এর সাবেক সংসদ সদস্য।
নাজমুল হুদা ৬ জুন ২০১২ সালে বাংলাদেশ জাতীয়তাবাদী দল থেকে পদত্যাগ করার পর সেই বছরের ১০ই আগস্ট বাংলাদেশ জাতীয়তাবাদী ফ্রন্ট নামে নতুন রাজনৈতিক দল গঠন করেন। ২০১৩ সালে বাংলাদেশ নির্বাচন কমিশন থেকে নিবন্ধন লাভ করে।
টোপলা উসমানিয়া মাধ্যমিক শিক্ষাকেন্দ্র

টোপলা উসমানিয়া মাধ্যমিক শিক্ষাকেন্দ্র ভারতের পশ্চিমবঙ্গ রাজ্যের নদীয়া জেলার একটি মাধ্যমিক শিক্ষাকেন্দ্র অবস্থিত। নদীয়া জেলার থানারপাড়া থানার টোপলা গ্রামে এই শিক্ষা প্রতিষ্ঠান টি অবস্থান করছে । এই শিক্ষা প্রতিষ্ঠানে প্রথম থেকে অষ্টম শ্রেণী পর্যন্ত শিক্ষা দান করা হয় ।
তুর্ক-মঙ্গোল ঐতিহ্য

তুর্ক-মঙ্গোল ঐতিহ্য (Turko-Mongol tradition) হচ্ছে একটি সাংস্কৃতিক বা নৃ-সাংস্কৃতিক একীভূতকরণ যা চতুর্দশ শতকের প্রথম দিকে মঙ্গোল সাম্রাজ্যের উত্তরাধিকারী রাজ্য যেমন চাগতাই খানাত এবং গোল্ডেন হোর্ড এর নেতৃত্বস্থানীয় সম্ভ্রান্তদের মধ্যে বিকশিত হয়। এই সম্ভ্রান্তগণ তুর্কীয় ভাষাসমূহ এবং ইসলাম গ্রহণ করেন, যেখানে তারা একই সাথে মঙ্গোল রাজনৈতিক এবং আইনগত প্রতিষ্ঠানসমূহ ধরে রাখে। পরবর্তীতে অনেক মধ্য এশীয় রাজ্য এই ঐতিহ্যকে প্রচণ্ডভাবে গ্রহণ করে, যাদের মধ্যে তৈমুরি সাম্রাজ্য, কাজাখ খানাত, কাজানের খানাত, নোগাই খানাত, ক্রিমীয় খানাত এবং মুঘল সাম্রাজ্য উল্লেখযোগ্য।
এরও পূর্বে প্রাগৈতিহাসিক কালেও তুর্ক-মঙ্গোল ঐতিহ্য ছিল। খ্রিষ্টপূর্ব প্রথম সহস্রাব্দের মধ্যেই প্রোটো-তুর্কীয় ভাষা থেকে প্রোটো-মঙ্গোলীয় ভাষার পূর্বপুরুষ ভাষাগুলোতে প্রচুর শব্দ প্রবেশ করে। ব্যক্তিবাচক সর্বনামগুলোতে তুর্কীয় ও মঙ্গোলীয় ভাষাগুলোতে অনেক সাদৃশ্য দেখা যায় (যেমন প্রথম, দ্বিতীয় ও তৃতীয় ব্যক্তির ক্ষেত্রে যথাক্রমে "*b-", "*s-", "*i-" প্যারাডাইম)। এরকম অন্যান্য সাদৃশ্যগুলো খ্রিষ্টপূর্ব ৫০০ অব্দের পূর্বে তুর্কীয় ভাষাগুলোর বিভিন্ন শ্রেণিবিভাগে বিভক্ত হয়ে বিকশিত হবার আগেই তৈরি হয়ে যায়। তুর্কীয় ও মঙ্গোলীয় মানুষেরা অন্তত সেই সময় থেকেই একই ধর্ম তেনগ্রিবাদ এর অনুসারী ছিল।
প্রাচীন কালে অনেক সময় ব্যাপী ভাষাগত সংস্পর্শে থাকার কারণে তুর্কীয় ও মঙ্গোলীয়দের ভাষায় আরও বেশি মৌলিক ফনোট্যাক্টিক, ব্যাকরণগত ও টাইপোলজি সংক্রান্ত সাদৃশ্য দেখা যায় (যেমন সঙ্কালিক স্বরসঙ্গতি, ব্যাকরণগত লিঙ্গের অভাব, প্রচুর সংযোজন, উচ্চমাত্রার সাদৃশ্যপূর্ণ ফনোট্যাকটিকাল নিয়ম)। অতীতে এরকম সাদৃশ্যগুলোর এদের মধ্যকার জিনগত সম্পর্ক অনুসন্ধানে ধাবিত করে, আর সেখান থেকে আলতাইক ভাষা পরিবার নামক ধারণার জন্ম হয় যা এখন বিস্তৃত পরিসরে পণ্ডিতমহলে গৃহীত। আরও সম্প্রতি, জিনগত সম্পর্কের নির্দিষ্ট প্রত্যক্ষ প্রমাণের অভাব হেতু, এই সাদৃশ্যগুলোকে ভাষা সংস্পর্শের তিনটি জ্ঞাত সময়কাল অনুসারে ভাগ করা হয়েছে। এই সাদৃশ্যগুলোর কারণে উত্তর-পূর্ব এশীয় ভাষা অঞ্চল এর একটি প্রস্তাব দেয়া হয়েছে, যার মধ্যে তুংগুসীয়, কোরীয় এবং জাপনীয় ভাষা পরিবারও অন্তর্গত, যদিও তুর্কীয় এবং মঙ্গোলীয় ভাষাগুলোই সব থেকে বেশি সাদৃশ্য প্রদর্শন করে।
করিমপুর জগন্নাথ উচ্চ বিদ্যালয়

করিমপুর জগন্নাথ উচ্চ বিদ্যালয় ভারতের পশ্চিমবঙ্গ রাজ্যের নদীয়া জেলার একটি উচ্চ বিদ্যালয়। এই বিদ্যালয়টি নদীয়া জেলার তেহট্ট মহকুমার করিমপুরে অবস্থিত। এই বিদ্যালয়টি ১৯৫১ সালের ১ লা জানুয়ারি স্থাপিত হয়।
ভারতীয় প্রযুক্তিবিদ্যা প্রতিষ্ঠান বোম্বে

ভারতীয় প্রযুক্তিবিদ্যা প্রতিষ্ঠান বোম্বে বা ইন্ডিয়ান ইনস্টিটিউট অফ টেকনোলজি বোম্বে বা ভারতীয় প্রযুক্তিবিদ্যা প্রতিষ্ঠান বোম্বাই (সংক্ষেপে আইআইটিবি বা আইআইটি বোম্বে) একটি পাবলিক প্রকৌশল প্রতিষ্ঠান, যেটি ভারতের মুম্বই শহরের পাওয়াই এলাকাতে অবস্থিত। এটি "ইন্ডিয়ান ইনস্টিটিউট অফ টেকনোলজি" ব্যবস্থার দ্বিতীয় প্রাচীনতম প্রতিষ্ঠান (প্রথম ভারতীয় প্রযুক্তিবিদ্যা প্রতিষ্ঠান, খড়গপুর)। 
আইআইটি মুম্বই প্রতিষ্ঠা হয়েছিল ১৯৫৮ সালে। ১৯৬১ সালে জাতীয় সংসদ কর্তৃক আইআইটিকে জাতীয় গুরুত্বের সংস্থান হিসাবে ঘোষণা করা হয়। ভারত সরকারের একটি উচ্চ-ক্ষমতা কমিটি দেশের প্রযুক্তিগত শিক্ষার উন্নয়নের লক্ষ্যে ১৯৬৪ সালে চারটি প্রযুক্তি প্রতিষ্ঠান প্রতিষ্ঠার সুপারিশ করেছিল। মুম্বই ইনস্টিটিউটের জন্য পরিকল্পনা ১৯৫৭ সালে শুরু হয় এবং ১৯৫৮ সালে ১০০ ছাত্রের প্রথম ব্যাচ প্রতিষ্ঠানে প্রবেশ করে। পাওয়াইয়ে প্রতিষ্ঠার পর থেকে, প্রতিষ্ঠানটি বড় হয়ে ৫৮৪ টির ও বেশি প্রধান ভবন অন্তর্ভুক্ত করে আয়তনে দাঁড়িয়েছে ২,২৬,৬২ বর্গ ফুট (৫৫০ একর বা ২.২২ বর্গ কিলোমিটার)। 
আইআইটি বোম্বেতে বিজ্ঞান, প্রযুক্তি, প্রকৌশল এবং গণিত বিষয়ে ডক্টরেট ডিগ্রী প্রদানের জন্য একটি ব্যাপক স্নাতক ব্যবস্থা রয়েছে। বর্তমানে আইআইটি বোম্বেতে মোট ১৪ টি শিক্ষা বিভাগ, ছয়টি কেন্দ্র, একটি বিদ্যালয় এবং তিনটি আন্তঃবিভাগ রয়েছে। গত ৫৩ বছরে, প্রায় ৩৯ হাজার প্রকৌশলী ও বিজ্ঞানী এই প্রতিষ্ঠান থেকে স্নাতক হয়ে বেরিয়েছেন। এখানে শারীরিক বিজ্ঞান ও প্রকৌশল শিক্ষা ছাড়াও মানবিক ও সামাজিক বিজ্ঞানের মধ্যে অর্থশাস্ত্র, ইংরেজি, দর্শনশাস্ত্র, মনোবিজ্ঞান এবং সমাজবিদ্যা এবং ম্যানেজমেন্ট শিক্ষাও পড়ানো হয়। বছরের পর বছর ধরে, প্রতিষ্ঠানটি অবিরাম শিক্ষা এবং দূরশিক্ষা কর্মসূচি বিভাগে বিশেষ স্বল্পমেয়াদী কোর্স উদ্ভাবন করে নিজের যথাযোগ্য একটি স্থান তৈরি করেছে। 
আইআইটি বোম্বে ক্যাম্পাস বা বিদ্যায়তন বিহার হ্রদ ও পাওয়াই হ্রদের মধ্যবর্তী পূর্ব মুম্বইয়ের পাওয়াইতে অবস্থিত। ক্যাম্পাসটি অনেকগুলি বাড়ি নিয়ে তৈরী। শিক্ষা সংক্রান্ত এলাকাটি মূলতঃ প্রধান ভবন, বিভিন্ন বিভাগীয় সংযোজন এবং অডিটোরিয়াম নিয়ে গঠিত। সমস্ত সংযোজিত বিভাগগুলি "ইনফাইনাইট করিডোর" নামের একটি দরদালান দ্বারা সংযুক্ত। বেশিরভাগ ছাত্রাবাস সমাবর্তন কক্ষের পর অবস্থিত। এখানে মোট ১৬ টি ছাত্রাবাস আছে, যার মধ্যে দুটি ছাত্রাবাস (ছাত্রাবাস ১০ এবং ১১) এবং নবনির্মিত ছাত্রাবাস (ছাত্রাবাস ১৫) এর একটি অংশ ছাত্রীদের জন্য সংরক্ষিত।
সঞ্জয় গান্ধী ন্যাশনাল পার্কের কাছাকাছি থাকার কারণে, ক্যাম্পাসের মধ্যে যথেষ্ট সবুজ আবরণ রয়েছে এবং শহরটির বাকি অংশের দূষণ থেকে বিদ্যায়তনটি মুক্ত। ক্যাম্পাসটি জাতীয় উদ্যানের কাছেই অবস্থিত হওয়া পাওয়াই হ্রদের তীরে মাঝে মাঝেই প্যান্থার, লেপারড এবং ঘড়িয়াল কুমিরের (গাবিয়ালিজ গ্যাংটিক্স) দেখা মেলে। কখনও কখনও তারা শিকার কে তাড়া করে ক্যাম্পাসে চলে আসে। 
গত সাত বছরে উত্‌কর্ষের বিচারে নিজেদের আরও উন্নত করে ৮১ ধাপ পেরিয়ে এই মুহূর্তে বিশ্বের শ্রেষ্ঠ ২০০ বিশ্ববিদ্যালয় ও শিক্ষাপ্রতিষ্ঠানের তালিকায় জায়গা করে নিয়েছে এই প্রতিষ্ঠান । দেশের মধ্যেও IIT BOMBAY শ্রেষ্ঠত্বের নিরিখে IIT DELHI এবং IISc Bengaluru -কে পিছনে ফেলে দিয়েছে ।
ভারতীয় প্রযুক্তিবিদ্যা প্রতিষ্ঠান দিল্লি

ভারতীয় প্রযুক্তিবিদ্যা প্রতিষ্ঠান দিল্লি বা ইন্ডিয়ান ইনস্টিটিউট অফ টেকনোলজি দিল্লি (সংক্ষেপিত আইআইটি দিল্লি বা আইআইটিডি) হল একটি সরকারী প্রকৌশল প্রতিষ্ঠান, যা ভারতের রাজধানী দিল্লি র হাউজ খাস এলাকাতে অবস্থিত।
বৈজ্ঞানিক ও কারিগরি শিক্ষা ও গবেষণার ক্ষেত্রে শ্রেষ্ঠত্বের মাধ্যম হিসাবে ভারত ও বিশ্বে অবদান রাখা এবং শিল্প ও সমাজের জন্য মূল্যবান সম্পদ হিসেবে কাজ করার লক্ষ্যে সকল ভারতীয়দের জন্য গর্বের প্রতিষ্ঠান হিসেবে ১৯৬১ সালের আগস্ট মাসে এই প্রতিষ্ঠানের আনুষ্ঠানিক উদ্বোধন হয়। ১৯৬১ সালে প্রতিষ্ঠানটির উদ্বোধন করেন বৈজ্ঞানিক গবেষণা ও সংস্কৃতি বিষয়ক মন্ত্রী অধ্যাপক হুমায়ুন কবির। প্রতিষ্ঠানে ১৯৬১ সালে প্রথম ভর্তি শুরু করা হয়েছিল। বর্তমান ক্যাম্পাসটিতে ৩২০ একর (১.৩ বর্গ কিমি) এলাকা রয়েছে এবং এর পূর্বদিকে শ্রী অরবিন্দ মার্গ, পশ্চিমে জওহরলাল নেহেরু বিশ্ববিদ্যালয় কমপ্লেক্স, দক্ষিণে জাতীয় শিক্ষা গবেষণা এবং অনুশীলন পরিষদ এবং উত্তরে নতুন রিং রোড ছাড়া কুতুব মিনার এবং হৌজ খাসের স্মৃতিসৌধ দ্বারা ক্যাম্পাসটি পরিবেষ্টিত। 
পরে "ইনস্টিটিউট অব টেকনোলজি অ্যামেন্ডমেন্ড অ্যাক্ট, ১৯৬৩"-এর অধীন এটি জাতীয় গুরুত্বপূর্ণ সংস্থা ঘোষিত হয় এবং নিজস্ব শিক্ষা সংক্রান্ত কর্মপন্থা প্রস্তুত করার ক্ষমতা, নিজস্ব পরীক্ষা ব্যবস্থা পরিচালনার ক্ষমতা ও নিজস্ব ডিগ্রি প্রদানের ক্ষমতা সহ পূর্ণ বিশ্ববিদ্যালয়ের মর্যাদা পায়। 
আইআইটির ধারণাটি প্রথম এসেছিল ১৯৪৫ সালে এডুকেশন অন ভাইসরয়'স এক্সেকিউটিভ কাউন্সিল-এর সদস্য শ্রী এন. এম সরকারের প্রতিবেদন থেকে। তার সুপারিশ অনুসরণ করে, প্রথম ইন্ডিয়ান ইনস্টিটিউট অফ টেকনোলজিটি ১৯৫০ সালে খড়গপুরে প্রতিষ্ঠিত হয়। সেই রিপোর্টে, "শ্রী সরকার" সুপারিশ করেছিলেন যে, এই ধরনের প্রতিষ্ঠানগুলি দেশের বিভিন্ন অঞ্চলে শুরু করা উচিত। কেন্দ্র সরকার কমিটির এই সুপারিশ গ্রহণ ক'রে বন্ধুত্বপূর্ণ দেশগুলির সহযোগিতায় আরও প্রযুক্তি প্রতিষ্ঠান প্রতিষ্ঠার সিদ্ধান্ত নিয়েছিল। ইউএসএসআর থেকে সাহায্যের প্রথম প্রস্তাবটি এসেছিল বোম্বেতে ইউনেস্কোর মাধ্যমে একটি প্রতিষ্ঠান তৈরীতে সহযোগিতা করার জন্য। এটি অনুসরণ করে মাদ্রাজ, কানপুর এবং দিল্লিতে ইনস্টিটিউট অব টেকনোলজি গড়ে ওঠে যথাক্রমে পশ্চিম জার্মানি, যুক্তরাষ্ট্র এবং যুক্তরাজ্যের সহযোগিতার মাধ্যমে। ইন্ডিয়ান ইনস্টিটিউট অফ টেকনোলজি, গুয়াহাটি ১৯৯৫ সালে প্রতিষ্ঠিত হয় এবং রূরকি বিশ্ববিদ্যালয় ২০০১ সালে আইআইটি প্রতিষ্ঠানে রূপান্তরিত হয়। 
আইআইটি দিল্লি বিভিন্ন ক্ষেত্রে টেকনোলজিতে স্নাতক কার্যক্রমের পাশাপাশি দ্বৈত বি.টেক-এম.টেক ডিগ্রি প্রদান করে। এই কার্যক্রমগুলিতে ভর্তি করা হয় "জয়েন্ট এন্ট্রান্স এক্সামিনেশন - অ্যাডভান্সড"-এর মাধ্যমে। 
আইআইটি দিল্লি স্নাতকোত্তর ডিগ্রি প্রদান করে; এম.টেক (পাঠ্যক্রমের দ্বারা), এম.এস. (গবেষণা দ্বারা), এমএসসি, এম ডিস, এমবিএ বিভিন্ন বিভাগ এবং কেন্দ্র দ্বারা। এম.টেক এবং এম. ডিস প্রোগ্রামে ভর্তি করা হয় প্রধানত গ্রাজুয়েট অ্যাপটিটুড টেস্ট ইন ইঞ্জিনিয়ারিং (গেট) এর ভিত্তিতে। এমএসসি ভর্তি হয় "জয়েন্ট অ্যাডমিশন টেস্ট ফর মাস্টার্স" (জ্যাম) পরীক্ষার মধ্য দিয়ে এবং এমবিএ ভর্তি জন্য সাধারণ ভর্তি পরীক্ষা'র (ক্যাট) এর মাধ্যমে।
লেস্টার

লেস্টার ( ) ইংল্যান্ডের পূর্ব মিডল্যান্ডস এবং লেস্টারশায়ারের একটি কাউন্টি শহর এবং এককেন্দ্রিক কর্তৃপক্ষ এলাকা। শহরটি সোয়ার নদীর তীরে এবং ন্যাশনাল ফরেস্টের পূর্ব দিকে অবস্থিত।
১৯৩৪ ফিফা বিশ্বকাপ মূল পর্ব

<section begin=Bracket /><section end=Bracket />
<section begin=R16-1 /><section end=R16-1 />
<section begin=R16-2 /><section end=R16-2 />
<section begin=R16-3 /><section end=R16-3 />
<section begin=R16-4 /><section end=R16-4 />
<section begin=R16-5 /><section end=R16-5 />
<section begin=R16-6 /><section end=R16-6 />
<section begin=R16-7 /><section end=R16-7 />
<section begin=R16-8 /><section end=R16-8 />
<section begin=QF1 /><section end=QF1 />
<section begin=QF2 /><section end=QF2 />
<section begin=QF3 /><section end=QF3 />
<section begin=QF4 /><section end=QF4 />
<section begin=QF2r /><section end=QF2r />
<section begin=SF1 /><section end=SF1 />
<section begin=SF2 /><section end=SF2 />
<section begin=TPP /><section end=TPP />
<section begin=Final /><section end=Final />
<section begin=Lineups />
</includeonly><section end=Lineups />
ম্যাচের নিয়ম
মাম বিয়াম দিউফ

মাম বিয়াম দিউফ (জন্ম: ১৬ ডিসেম্বর ১৯৮৭) হলেন সেনেগালের একজন পেশাদার ফুটবলার, যিনি প্রিমিয়ার লিগ ক্লাব স্টোক সিটি ফুটবল ক্লাব এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০০৯ সালে, কঙ্গো ডিআর-এর বিরুদ্ধে এক ম্যাচে খেলার মাধ্যমে দিউফ সেনেগাল জাতীয় দলের হয়ে আন্তর্জাতিক পর্যায়ে অভিষেক করেন। তিনি ২০১৫ আফ্রিকা কাপ অফ নেশন্স, ২০১৭ আফ্রিকা কাপ অফ নেশন্সের মতো প্রতিযোগিতায় সেনেগালের প্রতিনিধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
মুসা সো

মুসা সো (জন্ম: ১৯ জানুয়ারি ১৯৮৬) হলেন সেনেগালের একজন পেশাদার ফুটবলার, যিনি ইউএইর ক্লাব শাবাব আল-আহলি হতে তুর্কি ক্লাব বুরাস্পোরে ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
ফাঁসিদেওয়া বিধানসভা কেন্দ্র

ফাঁসিদেওয়া (বিধানসভা কেন্দ্র) ভারতের পশ্চিমবঙ্গ রাজ্যের দার্জিলিং জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ২৭ নং ফাঁসিদেওয়া (এসটি) বিধানসভা কেন্দ্রটি ফাঁসিদেওয়া এবং খড়িবাড়ি সিডি ব্লক এর অন্তর্গত।
ফাঁসিদেওয়া বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬, কংগ্রেসের সুনীল চন্দ্র তিরকে তার নিকটতম প্রতিদ্বন্দ্বী তৃণমূলের কারোলাস লারকাকে পরাজিত করেন।
পশ্চিমবঙ্গ বিধানসভা নির্বাচন, ২০১১, কংগ্রেসের সুনিলচন্দ্র তিরকে তার নিকটবর্তী প্রতিদ্বন্দ্বী সিপিআই (এম) -এর ছোটন কিসকুকে পরাজিত করেন।
২০০৬ সালের রাজ্য বিধানসভা নির্বাচনে , সিপিআই (এম) -এর ছোটন কিসকু ফাঁসিদেওয়া (এসটি) কেন্দ্র থেকে জয়ী হন, তার নিকটতম প্রতিদ্বন্দ্বী কংগ্রেস মমলা কুজুরকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর প্রকাশ মিঞ্জ কংগ্রেসের মমলা কুজুরকে পরাজিত করেন। ১৯৯৬ সালে সিপিআই (এম) -এর প্রকাশ মিঞ্জ কংগ্রেসের ছাবিলাল মিঞ্জকে পরাজিত করেন এবং ১৯৯১ এবং ১৯৮৭ সালে কংগ্রেসের ঈশ্বরচন্দ্র তিরকে পরাজিত করেন। ১৯৮২ সালে সিপিআই (এম) -এর পাট্রাস মিঞ্জ ঈশ্বরচন্দ্র তিরকে কে পরাজিত করেন এবং ১৯৭৭ সালে কংগ্রেসের চ্যাকো টোরেস সোরেঙ্গকে পরাজিত করেন।
১৯৭২, ১৯৭১ এবং ১৯৬৯ সালে কংগ্রেসের ঈশ্বরচন্দ্র তিরকে জয়ী হন। ১৯৬৭ এবং ১৯৬২ সালে কংগ্রেসের তেনজিং ওয়াংডি জয়ী হন। এর আগে ফাঁসিদেওয়া আসন বিদ্যমান ছিল না। ১৯৫৭ সালে সিপিআই এর সত্যেন্দ্রনাথ মজুমদার এবং কংগ্রেসের তেনজিং ওয়াংডি শিলিগুড়ি যৌথ আসন জয়লাভ করেন।
কোয়ান্টাম আলোকবিজ্ঞান

আধুনিক আলোকবিজ্ঞানের জন্মভূমি হল প্রাচীন গ্রীস। বিভিন্ন সময়ে বহু গ্রীক সুপণ্ডিত যেমন সক্রেটিস,প্লেটো,অ্যারিস্টটল,ইউক্লিড প্রমুখেরা প্রাচীন গবেষণাধর্মী গ্রন্থগুলিতে আলো নিয়ে তাদের মৌলিক অনুসন্ধাননির্ভর সুচিন্তিত মতামত লিপিবদ্ধ করে গিয়েছেন।
খ্রিস্টীয় সপ্তদশ শতাব্দীতে (১৬৭২ খ্রিষ্টাব্দে) ব্রিটিশ পদার্থবিদ আইজাক নিউটন সর্বপ্রথম তার সুপ্রসিদ্ধ আলোকীয় কণাধর্মতত্ত্বে আলোর কণাধর্মের কথা উল্লেখ করেন। যদিও নিউটন-প্রবর্তিত আলোর কণাধর্মের ধারণা আধুনিক পদার্থবিদ্যার কণাতত্ত্বের ধারণা থেকে সম্পূর্ণ আলাদা। তবু এই কণাধর্মের সাহায্যে আলোর প্রতিফলন এবং প্রতিসরণ ধর্ম সফলভাবে ব্যাখ্যা করা যায়। অবশ্য নিউটনের আলোকীয় কণাধর্মতত্ত্ব প্রবর্তিত হওয়ার আগেই ওলন্দাজ পদার্থবিজ্ঞানী ক্রিস্টিয়ান হাইগেনস ১৬৭০ সালে তার গবেষণাপত্রে আলোর তরঙ্গধর্মের কথা উল্লেখ করেন। এই তরঙ্গতত্ত্বও আলোর প্রতিফলন এবং প্রতিসরণ ব্যাখ্যা করতে সক্ষম। পরে ১৮০০ সালে জনৈক ব্রিটিশ চিকিৎসক টমাস ইয়ং পরীক্ষামূলক ভাবে আলোর ব্যতিচার ধর্মের অস্তিত্ব প্রমাণ করেন। আলোকীয় কণাধর্মতত্ত্ব তাত্ত্বিকভাবে ব্যতিচার ধর্ম ব্যাখ্যা করতে অসফল হলেও তরঙ্গতত্ত্ব এতে সাফল্য লাভ করে। এরপর থেকে আলোর তরঙ্গতত্ত্ব ক্রমশ জনপ্রিয়তা লাভ করতে থাকে। ১৮৬৪ খ্রিষ্টাব্দে স্কটিশ পদার্থবিজ্ঞানী জেমস ক্লার্ক ম্যাক্সওয়েলের তড়িৎ-চৌম্বকীয় বিকিরণের তত্ত্ব প্রবর্তিত হলে বিজ্ঞানমহলে আলোর তরঙ্গতত্ত্ব সর্বসম্মতিক্রমে প্রতিষ্ঠা লাভ করে।
১৯০০ সালে জার্মান পদার্থবিদ ম্যাক্স প্ল্যাঙ্ক পদার্থের তাপীয় বিকরণের তত্ত্ব সংক্রান্ত গবেষণার সময় লক্ষ্য করেন যে তাপীয় বিকিরণ (তড়িৎ-চৌম্বকীয় বিকিরণ বা আলো) কিছু বিশেষ কণার সন্নিবেশ হিসেবে কল্পনা করে নিলে তাপীয় বিকিরণের সঠিক গাণিতিক তত্ত্ব গঠন করা সম্ভব। প্ল্যাঙ্কের এই ধারণার উপর নির্ভর করে ১৯০৫ সালে আলবার্ট আইন্সটাইন তার যুগান্তকারী গবেষণাপত্রে আলোক তড়িৎ ক্রিয়ার অজ্ঞাত রহস্য সমাধান করেন যা আলোর তরঙ্গতত্ত্ব ব্যাখ্যা করতে অপারগ। এই আবিষ্কার নতুন আঙ্গিকে আলোর তরঙ্গধর্মের পাশাপাশি কণাধর্মের দাবীকেও (আলোর কণা তরঙ্গ দ্বৈততা) পুনঃপ্রতিষ্ঠিত করে। ১৯২৬ খ্রিষ্টাব্দে গিলবার্ট লিউইস আলোর কণাগুলিকে ফোটন নামে অভিহিত করেন। ব্রিটিশ পদার্থবিজ্ঞানী পল দিরাক সর্বপ্রথম আলোকীয় বিকিরণের পূর্ণগাণিতিক কোয়ান্টাম তত্ত্ব প্রবর্তন করেন। পরবর্তী সময়ে বিশেষ আপেক্ষিকতা তত্ত্বও ও আধুনিক কোয়ান্টাম বলবিদ্যার সংমিশ্রণজাত কোয়ান্টাম ক্ষেত্র তত্ত্ব কোয়ান্টাম আলোকবিদ্যার ধারণাকে আধুনিকতর এবং গতিশীল করে তুলেছে। আধুনিক কোয়ান্টাম আলোকবিজ্ঞানে যারা দৃষ্টান্তমূলক অবদান রেখেছেন তাদের মধ্যে ভারতীয় বিজ্ঞানী ই সি জি সুদর্শন, রয় গ্লাউবার প্রমুখ উল্লেখযোগ্য।photo electric effect এর মতে আলো ফোটনের কিছু প্যাকেট আকারে বের হয়।এর বিকিরিত শক্তি E=hv (যেখানে v হলো কম্পাঙ্ক একে নিউ বলা হয়। এ তত্ত্ব মতে কোনো ধাতুতে আলো ফেলা হলে ইলেকট্রন নির্গত হয়।Photoelectric equation হলো:
1/2mv^2=h(v-vnot)
২০১৮ ভারতে বাংলাদেশ ক্রিকেট দল বনাম আফগানিস্তান ক্রিকেট দল

বাংলাদেশ ক্রিকেট দল তিনটি টুয়েন্টি২০ আন্তর্জাতিক খেলার জন্য আফগানিস্তানের বিরুদ্ধে ভারত সফর করে, যা জুন ২০১৮-এ অনুষ্ঠিত হয়।
সিরিজটি আফগানিস্তান ৩-০ ব্যবধানে জয় লাভ করে। যা বাংলাদেশের বিপক্ষে আফগানিস্তানের প্রথম দ্বিপক্ষীয় সিরিজ জয়।
শুরুতে একদিনের আন্তর্জাতিক (ওডিআই) খেলার প্রস্তাবনা ছিল। কিন্তু, বাংলাদেশ ক্রিকেট বোর্ড (বিসিবি) ২০২০ সালের আইসিসি বিশ্ব টুয়েন্টি২০ প্রতিযোগিতাকে ঘিরে প্রস্তুতির অংশ হিসেবে পারস্পরিক সম্মতিক্রমে টি২০আইয়ে পরিবর্তন করে। মে, ২০১৮ সালে আফগানিস্তান ক্রিকেট বোর্ড (এসিবি) তিন খেলার সবগুলোই দেরাদুনের রাজীব গান্ধী আন্তর্জাতিক ক্রিকেট স্টেডিয়ামে খেলার কথা নিশ্চিত করে। এরফলে, এ মাঠে প্রথমবারের মতো আন্তর্জাতিক ক্রিকেট খেলা আয়োজিত হয়। টি২০আই খেলায় অংশগ্রহণের পূর্বে বাংলাদেশ দল একটি প্রস্তুতিমূলক খেলায় অংশ নেয়।
এ সিরিজের পূর্বে বাংলাদেশ ও আফগানিস্তান দল একে-অপরের বিপক্ষে একটিমাত্র টি২০আইয়ে অংশগ্রহণ করেছিল। ২০১৪ সালে অনুষ্ঠিত আইসিসি বিশ্ব টুয়েন্টি২০ প্রতিযোগিতার গ্রুপ পর্বে বাংলাদেশ দল নয় উইকেটের বিশাল ব্যবধানে আফগানিস্তানকে পরাজিত করেছিল।
সিরিজ শুরুর পূর্বে আঘাতের কারণে বাংলাদেশের মুস্তাফিজুর রহমান দল থেকে বাদ পড়েন। তার পরিবর্তে আবুল হাসানকে দলে নেয়া হয়।
ভারতীয় প্রযুক্তিবিদ্যা প্রতিষ্ঠান গান্ধীনগর

ইন্ডিয়ান ইনস্টিটিউট অফ টেকনোলজি গান্ধীনগর বা ভারতীয় প্রযুক্তিবিদ্যা প্রতিষ্ঠান গান্ধীনগর (আইআইটি গান্ধীনগর বা আইআইটিজিএন নামে পরিচিত) হল ভারতের গুজরাত রাজ্যের রাজধানী গান্ধীনগরে অবস্থিত একটি প্রকৌশলী শিক্ষাপ্রতিষ্ঠান। ভারত সরকার কর্তৃক প্রতিষ্ঠানটিকে জাতীয় গুরুত্বপূর্ণ একটি শিক্ষাপ্রতিষ্ঠান হিসাবে ঘোষণা করা হয়েছে। 
আইআইটি গান্ধীনগর ২০০৮ সালে মানব সম্পদ উন্নয়ন মন্ত্রক দ্বারা ঘোষিত আটটি ভারতীয় প্রযুক্তিবিদ্যা প্রতিষ্ঠান (আইআইটি) এর মধ্যে একটি। ইন্ডিয়ান ইনস্টিটিউট অফ টেকনোলজি বোম্বাই দ্বারা পরিচালিত চন্দখেদা অঞ্চলের বিশ্বকর্মা সরকারি প্রকৌশল মহাবিদ্যালয় এর একটি অস্থায়ী ক্যাম্পাসে এই প্রতিষ্ঠানটি কাজ শুরু করে। ছাত্রদের প্রথম দলটি তিনটি কার্যক্রমের জন্য ভর্তি করা হয়েছিলঃ কেমিক্যাল ইঞ্জিনিয়ারিং, মেকানিক্যাল ইঞ্জিনিয়ারিং এবং ইলেকট্রিক্যাল ইঞ্জিনিয়ারিং। 
আইআইটিজিএনকে ইনস্টিটিউট অফ টেকনোলজি (সংশোধনী) আইন, ২০১১ এর অন্তর্ভুক্ত করা হয়। এই আইনটি ২৪শে মার্চ ২০১১ সালে লোকসভায় এবং ৩০শে এপ্রিল ২০১২ সালে রাজ্যসভার গৃহীত হয়। 
পলজ গ্রামে সাবরমতী নদীর তীরে আইআইটি গান্ধীনগরএর স্থায়ী ক্যাম্পাস রয়েছে। ২০১১ সালে অমলথাইয়া প্রযুক্তির শীর্ষ সম্মেলনে তার উদ্বোধনী বক্তৃতায় গুজরাতের তৎকালীন মুখ্যমন্ত্রী নরেন্দ্র মোদি নতুন স্থায়ী ক্যাম্পাসের ভূমি সম্পর্কে বক্তব্য রাখেন, তিনি বলেন, "সরকার আইআইটি-গান্ধীনগরে একটি ক্যাম্পাস স্থাপনের জন্য প্রতীকী মাত্র এক টাকা নিয়ে ৯৯ বছরের মেয়াদে জমি দেওয়ার সিদ্ধান্ত নিয়েছে।" প্রতিষ্ঠানটি ২০১২ সালের আগস্ট মাসে ৪০০ একর জমির মালিকানা গ্রহণ করে এবং ক্লাস ও অন্যান্য কার্যক্রম জুলাই ২০১৫ সালে নতুন ক্যাম্পাসে শুরু হয়। 
শিক্ষাপ্রতিষ্ঠানটি একটি পরিচালনা পর্ষদ দ্বারা পরিচালিত হয়। বোর্ডে শিক্ষাবিদ, গবেষক, নেতৃস্থানীয় শিল্পপতি এবং প্রশাসকেরা রয়েছেন। রঘুনাথ অনন্ত মাশেলকর আইআইটিজিএন -এর পরিচালনা পর্ষদের প্রথম সভাপতি ছিলেন। বলদেব রাজ বর্তমান সভাপতি হিসাবে কাজ করছেন। 
সেনেট বা ব্যবস্থাপক সভা হল একটি সংবিধিবদ্ধ প্রতিষ্ঠান যা প্রতিষ্ঠানের সকল শিক্ষাগত বিষয়ে দায়িত্ব পালন করে, যার মধ্যে রয়েছে কোর্স কাঠামো এবং পাঠ্যক্রমের উপর নজরদারি এবং উন্নতি। আইআইটিজিএন এর বর্তমান সেনেট ৫ই এপ্রিল, ২০১০ সালে গঠন করা হয়। এটি অনুষদের সদস্য এবং একাডেমী এবং শিল্পের উপদেষ্টা নিয়ে গঠিত। এর সংবিধান তৈরীর আগে, সেনেটের কার্যক্রমগুলি, এর পরামর্শদাতা আইআইটি বোম্বের প্রধানদের দ্বারা গঠিত একটি শিক্ষা সংগঠনের দ্বারা পরিচালিত হত। 
প্রতিষ্ঠানটির প্রধান কর্মকর্তা হলেন পরিচালক এবং সাহায্যকারীরা হলেন শিক্ষা বিষয়ক, ছাত্র বিষয়ক, অনুষদ বিষয়ক, গবেষণা বিষয়ক বিভাগীয় অধ্যক্ষদের সমন্বয়কারীরা। বর্তমানে অধ্যক্ষ সুধীর কুমার জৈন পরিচালক হিসেবে প্রতিষ্ঠানটিতে অধ্যাপনা করছেন। তিনি আইআইটি কানপুর থেকে এসেছেন বিশেষ প্রতিনিধি হিসাবে। অধ্যাপক জৈন ভারতের অন্যতম ভূমিকম্প প্রকৌশলী। তিনি আইআইটিকে তে ভূমিকম্প প্রকৌশলের জাতীয় তথ্য কেন্দ্র (এনআইসিইএ) গড়ে তুলেছেন এবং ভারত সরকারের সহায়তায় ভূমিকম্প প্রকৌশল শিক্ষাকে (এনপিইইই) জাতীয় কর্মসূচীর জন্য তৈরী করেছেন। তিনি "ইন্টারন্যাশনাল এসোসিয়েশন ফর আর্থকোয়েক ইঞ্জিনিয়ারিং"- এর প্রেসিডেন্ট নির্বাচিত হয়েছেন।
ভারতীয় প্রযুক্তিবিদ্যা প্রতিষ্ঠান যোধপুর

ইন্ডিয়ান ইনস্টিটিউট অফ টেকনোলজি যোধপুর বা ভারতীয় প্রযুক্তিবিদ্যা প্রতিষ্ঠান যোধপুর (আইআইটি যোধপুর বা আইআইটিজে) হল ভারতের রাজস্থান রাজ্যের যোধপুরে অবস্থিত একটি সরকারি বিশ্ববিদ্যালয়। এটি আটটি নতুন ভারতীয় প্রযুক্তিবিদ্যা প্রতিষ্ঠান (আইআইটি) -এর মধ্য একটি। এটি ইনস্টিটিউট অব টেকনোলজি (সংশোধনী) অ্যাক্ট, ২০১১ এর অধীন ভারত সরকার এর মানব সম্পদ উন্নয়ন মন্ত্রণালয় কর্তৃক প্রতিষ্ঠিত, যা এই আটটি আইআইটি এবং বেনারস হিন্দু বিশ্ববিদ্যালয়কে আইআইটি'তে রূপান্তরিত করেছে। এই আইনটি ২৪ মার্চ ২০১১ সালের লোকসভাতে এবং ৩ এপ্রিল ২০১২ তারিখে রাজ্যসভায় পাস হয়। 
জুলাই ২০০৭ সালে কেন্দ্রীয় সরকার প্রথম আইআইটি যোধপুরের নাম ঘোষণা করে, যদিও ২০০৮ সালে এর নাম আনুষ্ঠানিকভাবে ঘোষণা করা হয়, সঙ্গে আইআইটি কানপুরকে আইআইটি যোধপুরের পরামর্শদাতা হিসাবে [উদ্ধৃতি প্রয়োজন]। ২০০৮ সালের জুলাই মাসে আইআইটি যোধপুরের প্রথম শিক্ষাবর্ষটি আইআইটি কানপুর ক্যাম্পাসে শুরু হয়, যার মধ্যে স্নাতকস্তরে; কম্পিউটার বিজ্ঞান ইঞ্জিনিয়ারিং বিভাগ, মেকানিক্যাল ইঞ্জিনিয়ারিং বিভাগ এবং ইলেক্ট্রিক্যাল ইঞ্জিনিয়ারিং বিভাগে মোট ১০৯ জন ছাত্রছাত্রী ছিলেন। প্রতিষ্ঠানটিকে বিশেষ করে যোধপুরের নয়, বরঞ্চ রাজস্থানের একটি আইআইটি হিসাবে অনুমোদন করা হয়। আজমের, বিকাণীর, জয়পুর, যোধপুর, কোটা ও উদয়পুরসহ বিভিন্ন শহরগুলি বিবেচনা করার পর প্রফেসর বিজয় শংকর ব্যাসের নেতৃত্বাধীন কমিটির সুপারিশ অনুযায়ী এটি যোধপুরে নির্মাণের কথা বলা হয়। ২০০৯ সালের শেষের দিকে, যোধপুরে প্রতিষ্ঠানটি প্রতিষ্ঠার জন্য এমএইচআরডি চূড়ান্ত অনুমোদন দেয়।
যোধপুরের জেএএনভি বিশ্ববিদ্যালয়ের অধীন এমবিএম ইঞ্জিনিয়ারিং কলেজের একটি অংশকে, যোধপুর আইআইটির ট্রানজিট ক্যাম্পাসের অবস্থান হিসেবে চিহ্নিত করা হয়। মে ২০১০ সালে, আইআইটি যোধপুরের ক্লাসগুলি আইআইটি কানপুর থেকে স্থানান্তরিত হয় যোধপুরের ট্রানজিট ক্যাম্পাসে। ২০১৭ সালের জুলাইয়ে আইআইটি যোধপুরের একাডেমিক ও আবাসিক ক্যাম্পাস স্থায়ী ক্যাম্পাসে স্থানান্তরিত হয়। স্থায়ী ক্যাম্পাসের নির্মাণ এখনও চলছে।
যোধপুর ও নাগপুরকে সংযোগকারী জাতীয় সড়ক ৬৫ এর ওপর, যোধপুর শহর থেকে প্রায় ২৪ কিমি দূরে, আইআইটিজে অবস্থিত। জিপাসনি ও ঘারাও গ্রামের প্রায় ৮৫২ একর (৩.৪৫ বর্গ কিলোমিটার) জমির ওপর এটি নির্মাণ করা হয়েছো। ১৬ই এপ্রিল, ২০১৩ সালে তখনকার মানব সম্পদ উন্নয়ন মন্ত্রকের রাষ্ট্রমন্ত্রী, ডঃ এম. এম. পল্লাম রাজু দ্বারা স্থায়ী ক্যাম্পাসের ভিত্তিপ্রস্তরটি স্থাপিত হয়। 
স্থায়ী ক্যাম্পাসটি স্বনির্ভরতার আদলে গড়ে তোলা হচ্ছে, যেখানে ক্যাম্পাসের নিজস্ব শক্তি এবং জলের প্রয়োজন নিজেই মেটানো যাবে। ২০১৭ সালের ২রা মার্চ - ৩রা মার্চ, নতুন দিল্লির ইন্ডিয়া হ্যাবিট্যাট সেন্টারে অনুষ্ঠিত অষ্টম গৃহ সামিটে, 'প্যাসিভ আর্কিটেকচার ডিজাইন' বিভাগের অধীনে, ক্যাম্পাসের মুখ্য নকশাটি 'গৃহ এক্সেম্প্লারি পারফরমেন্স অ্যাওয়ার্ড' পেয়েছে।